สวัสดีครับคุณ คือผมเห็นภาพซ้อนได้ประมาณเดือนนึงเเล้วครับ เเต่เวลามองไกลๆจะเห็นเป็นเเสงของสิ่งของนั้นเป็นเงาหรือเห็นเป็นภาพซ้อนเเต่เวลาเอาสิ่งของนั้นมาใกล้ๆหน้าหรือมองใกล้ๆกับมองเห็นชัดปรกติไม่เห็นภาพซ้อน เเละเวลาเห็นเเสงจ้าก็จะมองเห็นเป็นจุดดำๆเเปปเดียวเเล้วหาย เเบบนี้อันตรายมั้ยครับ ขอบคุณที่มาตอบนะครับ ขอบครับ
สวัสดีค่ะ การเห็นภาพซ้อนอาจมีสาเหตุจาก สายตาที่มีตาเขหรือตาเหล่ จาก สายตาสั้น ยาวหรือเอียงมากจนเกินไปที่ไม่ได้ใส่แว่นเพื่อรักษา การมีแผลที่กระจกตามีจอประสาทตาเสื่อม หรืออาจเป็นสาเหตุจากในสมองเช่น มีเส้นเลือดตีบหรือแตกในสมอง มีก้อนเลือดออกจากสมองไปกดเส้นประสาทที่ไปเลี้ยงดวงตา เนื้องอกของเส้นประสาทตา เนื้องอกของตัวสมองเองบริเวณที่ใช้ในการทรงตัว เป็นต้นหรืออาจไม่มีสาเหตุอันตราย คือเป็นหลังการเพ่งสายตานานๆ หรือการเปลี่ยนจุดมองภาพทันทีก็ได้แนะนำสังเกตอาการค่ะว่าเห็นภาพซ้อนอยู่ตลอด หรือมีอาการปวดศีรษะ เดินเซ ร่วมด้วยหรือไม่ ถ้ามีควรรีบไปพบแพทย์ เบื้องต้นพักการใช้งานสายตา